

**Osnovni podaci o Dječjem vrtiću:**

**Županija**: Zadarska

**Predškolska ustanova**: Dječji vrtić „Maruškica“

**Adresa**: Put Škara 1, 23223 Škabrnja

**Osnivač**: Općina Škabrnja

**Telefon/mobitel**:023/317-774; 099/ 44 76 02

**E-mail**: [dječji.vrtić.maruškica@gmail.com](mailto:dječji.vrtić.maruškica@gmail.com)

* NAŠA MISIJA

Dječji vrtić „Maruškica“ je ustanova za rani odgoj i obrazovanje koja djeluje na području Općine Škabrnja. Kroz provedbu različitih programa utemeljenih na humanističko-razvojnom pristupu usmjereni smo razvoju dječjih potencijala, poštivanju dječjih prava i uvažavanju individualnih potreba djece. Svojim djelovanjem pružamo podršku obitelji, pridonosimo razvoju roditeljskih kompetencija i doprinosimo razvoju društvene zajednice.

* NAŠA VIZIJA

Vrtić kao mjesto rasta i razvoja svakog pojedinca u poticajnom okruženju.

**SADRŽAJ:**

1. KURIKULUM………………………………………………………………………………………………………………………………..….4

1.1. Svrha i važnost predškolskoga kurikuluma………………………………………….…………………………...4

1.2. Struktura predškolskoga kurikuluma……………………………………………………………………………….5

1.3. Područja kompetencijskih dimenzija………………………………………………………….…………………….5

1. KURIKULUM DJEČJEG VRTIĆA „MARUŠKICA“………………………………………………………………………………..7

2.1. Načela………………………………………………………………………………………………………..……………………7

2.2. Vrijednosti……………………………………………………………………………………………………………………….8

2.3. Ciljevi……………………………………………………………………………………………………………………………….9

1. PROGRAMI……………………………………………………………………………………………..……………………………………9

3.1. Redoviti programi………………………………………………………………………..………………………………….9

3.1.1. Ciljevi programa………………………………………………………………………………………………9

3.1.2. Namjena programa……………………………………………………………….……………………….10

3.1.3.Nositelji programa……………………………………………………………………….…………………10

3.1.4. Način realizacije…………………………………………………………………………………………….10

3.1.5. Vremenik aktivnosti……………………………………………………………………………………….11

3.1.6. Način vrednovanja…………………………………………………………………………………..…….13

* 1. Kraći program pripreme za školu…………………………………………………………………………………………13

3.2.1.Ciljevi programa………………………………………………………………………………..……………13

3.2.2 Namjena programa…………………………………………………………………………………………13

3.2.3. Nositelji programa…………………………………………………………………………….…………..13

3.2.4.Način realizacije……………………………………………………………………………………………..13

3.2.5.Način vrednovanja…………………………………………………………………..……………………..14

4.OSIGURANJE KVALITETE, DOKUMENTIRANJE I VREDNOVANJE………………………………………………………15

5. BITNI ZADACI ODGOJNO – OBRAZOVNOG RADA NA NIVOU USTANOVE…………………………….……….16

5.1.Vanjski prostor u funkciji integriranog učenja, poticanje razvoja motoričkih sposobnosti i navika zdravog načina života……………………………………………………………………………………….………………………..16

5.2.Praćenje, dokumentiranje i individualno planiranje kao bitan segment rada odgojitelja………..16

5.3.Obogaćeni rad s predškolcima………………………………………………………………………………………..…….16

* 1. Zadaće na nivou ustanove u kontinuitetu……………………………………....….………………………………..17

1. **KURIKULUM**

Suvremeno koncipiran rani i predškolski odgoj i obrazovanje bazira se na humanističko-razvojnom pristupu i znanstvenim spoznajama o načinima učenja djece. Svrha mu je osigurati optimalne uvjete za uspješan odgoj i cjelovit razvoj svakog djeteta kako bi u potpunosti razvilo sve svoje potencijale, svoje vještine, sposobnosti učenja i druge kapacitete te kako bi razvilo dostojanstvo, samopoštovanje i samopouzdanje.

Uvažavajući najnovije znanstvene spoznaje o načinima učenja djece predškolske dobi, polazeći od socio-konstruktivističke paradigme koja naglasak stavlja na aktivnost djeteta i interakciju s okolinom, kurikulum polazi od djeteta – temelji se na dobrom razumijevaju djeteta – njegovih interesa, razvojnih potreba i mogućnosti, postojećih znanja i razumijevanja, kognitivnih strategija i stilova učenja, profila inteligencije, modaliteta i kvalitete komunikacije s drugima, kreativnih i dr. potencijala. Kurikulum ranog odgoja otvoren je, dinamičan i razvojan, razvija se i mijenja na temelju učenja, istraživanja i suradnje svih sudionika odgojno-obrazovnog procesa.

Humanistička i razvojno-primjerena orijentacija kurikuluma usmjerena je na razvoj kapaciteta svakoga pojedinog djeteta te na poštovanje interesa, potreba i prava djeteta. Dijete, sukladno svojim interesima, potrebama i mogućnostima, slobodno bira sadržaje i partnere svojih aktivnosti te istražuje i uči na način koji je njemu svrhovit.

Vrtićkim kurikulumom utvrđen je okvirni plan i program rada kroz redovne programe i program predškole.

Pri izradi kurikuluma stavljen je naglasak na specifičnosti vrtića i sredine u kojoj vrtić djeluje. Središte i polazište rada jesu potrebe i interesi naše djece, roditelja i lokalne zajednice. U planiranju aktivnosti vodimo se načelima individualizma, nepristranosti i interdisciplinarnosti.

* 1. **Svrha i važnost predškolskoga kurikuluma**

Temeljna uloga predškolskoga odgoja i obrazovanja odnosi se na stvaranje uvjeta za

potpun i skladan razvoj djetetove osobnosti, doprinos kvaliteti njegova odrastanja i posredno, kvaliteti njegova obiteljskoga života. Svrha je predškolskoga odgoja i obrazovanja, a samim time i kurikuluma ovoga vrtića, osigurati takve uvjete koji jamče cjeloviti razvoj svih individualnih sposobnosti svakoga djeteta te osiguravati jednake mogućnosti svoj djeci. U vrtiću ćemo stvarati poticajne materijalne, socijalne i kadrovske uvjeti te društveno okružje za kvalitetan život djeteta.

Nacionalni okvirni kurikulum pretpostavlja stvaranje uvjeta za cjelovit razvoj djeteta u

ustanovama predškolskoga odgoja i obrazovanja, poštujući pritom razvojne i druge čimbenike

(osobne potrebe, obitelj, zajednica, vrijednosti, prava i sl.)., što je intencija i kurikuluma ovoga vrtića. Na taj način potičemo razvoj kompetencija koje su nužne pojedincu za snalaženje i aktivno sudjelovanje u svakodnevnom osobnom, te kasnije profesionalnom i društvenom životu. Nizom aktivnosti i poticaja želimo stvarati osnove za razvijanje svih djetetovih sposobnosti kako za učenje, tako i za njegovu samostalnost u učenju. Djetetova sadašnja i buduća dobrobit svrha je djelovanja svih izravnih i neizravnih sudionika odgoja i

obrazovanja. Odgojno-obrazovno djelovanje različitih sudionika odgoja, osobito roditelja i

odgojitelja, zahtijeva njihovo međusobno razumijevanje i suradnju čime se ostvaruju jedinstveno shvaćeni i prihvaćeni bitni ciljevi odgoja i obrazovanja u skladu s potrebama i individualnim razvojnim mogućnostima djeteta.

* 1. **Struktura predškolskoga kurikuluma vrtića**

Temeljna struktura predškolskoga kurikuluma vrtića podijeljena je na tri velika

potpodručja u kojima dijete stječe kompetencije: ja (slika o sebi), ja i drugi (obitelj, druga djeca, uža društvena zajednica, vrtić i lokalna zajednica), svijet oko mene (prirodno i šire društveno okružje, kulturna baština, održivi razvoj).

U svakom potpodručju određuju se sadržaji koji povezuju pedagoške i psihološke dimenzije

odgojno-obrazovnoga procesa. Prema uvjetima, sadržajima i aktivnostima neposrednoga odgojno-obrazovnoga rada ostvaruju se ciljevi kojima se potiče cjelokupni tjelesni, intelektualni, psihofizički, emocionalni, moralni i duhovni razvoj djeteta.

* 1. **Područja kompetencijskih dimenzija**

Temeljna znanja: usvajanje i praktična uporaba pojmova i predodžbi kojima dijete

razumije i objašnjava sebe, svoje ponašanje i izbore, odnose s drugim osobama u svom okruženju te sa svijetom u kojem živi i koji ga okružuje. Očekuje se da dijete usvoji informacije, tj. izgradi znanja koja mu omogućavaju nesmetanu komunikaciju s vršnjacima i odraslima, te međudjelovanje sa sadržajima učenja, osiguraju mu kvalitetnu prilagodbu trenutačnomu okruženju te ga kvalitetno osposobe za izazove koji ga očekuju kao što je, primjerice, polazak u školu.

Vještine i sposobnosti: stjecanje i razvoj vještina učenja, povezivanja sadržaja, logičkog mišljenja, argumentiranja, zaključivanja i rješavanja problema; sposobnost propitivanja vlastitih ideja i zamisli djeteta te argumentirano iznošenje vlastitih načina razmišljanja; sposobnost identifikacije različitih izvora učenja i njihove raznovrsne primjene;

preuzimanje inicijative, (samo) organizacije vlastitih aktivnosti i vještina vođenja; sposobnost razumijevanja vlastitih potreba (tjelesnih, emocionalnih, spoznajnih, socijalnih, komunikacijskih i sl.) i potreba drugih te njihova zadovoljavanja na društveno prihvatljiv način.

Sposobnost uspostavljanja, razvijanja i održavanja kvalitetnih odnosa s drugom djecom i odraslima (sudjelovanje, pregovaranje, rješavanje sukoba); razumijevanje i poštivanje različitosti među ljudima; sposobnost zajedničkoga (usklađena) djelovanja djeteta s drugima (drugom djecom i odraslima); sposobnost odgovornoga ponašanja prema sebi, drugima i okružju (prirodnom i materijalnom); etičnost, solidarnost, povjerenje i tolerancija u komunikaciji s drugima; sposobnost (samo) poticanja na djelovanje, (samo) organiziranja i (samo)vođenja aktivnosti; samostalnost u obavljanju aktivnosti (samostalnost djetetova djelovanja, mišljenja i odlučivanja); mogućnost prilagodbe novim, promjenjivim okolnostima (okretnost i prilagodljivost); stvaranje i zastupanje novih ideja (kreativnost); sposobnost promišljanja i samoprocjene vlastitoga rada i postignuća; inicijativnost, inovativnost i poduzetničke sposobnosti.

Vrijednosti i stavovi: prihvaćanje, njegovanje i razvijanje vrijednosti obitelji, zajednice i društva.

1. **KURIKULUM DJEČJEG VRTIĆA „MARUŠKICA“**

Kurikulum Dječjeg vrtića „Maruškica“ utemeljen je na Nacionalnom kurikulumu i njime utvrđenim načelima, polazištima i ciljevima.

* 1. **Načela**

Načela čine vrijednosna uporišta i dio su bitne sastavnice kojom se osigurava unutarnja usklađenost svih sastavnica kurikuluma i partnersko djelovanje sudionika u izradi i primjeni kurikuluma.

Načela su:

1. **Fleksibilnost odgojno-obrazovnog rada**

Fleksibilnost omogućuje prilagodljivost konkretnim mogućnostima, potrebama i interesima djece i odraslih i na taj način omogućuje izražavanje prijedloga, inicijativa i sugestija djece i odraslih. U vrtiću nije primjereno postavljanje striktnih shema jer one ne zadovoljavaju individualne potrebe i interese. Primjer fleksibilnosti odgojno-obrazovnog rada u našem vrtiću potkrepljujemo projektima nastalih iz interesa djece.

1. **Partnerstvo vrtića s roditeljima i širom zajednicom**

Obitelj i vrtić dva su temeljna sustava u kojima dijete uči o sebi, stječe znanja o sebi i svijetu pa su stoga upućeni na međusobnu suradnju. Roditelje prihvaćamo kao ravnopravne partnere koji ustanovu obogaćuju svojim individualnim posebnostima. Informiramo ih o aktivnostima djece i uključujemo u rad putem kutića za roditelje, web stranice, razvojnih mapa, radionica, zajedničkih akcija i pratnji na različite manifestacije.

1. **Osiguranje kontinuiteta u odgojno-obrazovnom radu**

Kontinuitet u radu osiguravamo na više načina, suradnjom s osnovnom školom i lokalnom zajednicom te kontinuiranim podizanjem razine osobnih i profesionalnih kompetencija. Kako bi se djeci olakšao prijelaz iz vrtića u školu, organizira se posjet školi i upoznavanje s učiteljicom koja će ih učiti.

Podizanje razine osobnih i profesionalnih kompetencija ostvarujemo individualnim i grupnim stručnim usavršavanjima svih stručnih djelatnika vrtića.

1. **Otvorenost za kontinuirano učenje i spremnost za unapređenje prakse**

Nastojimo istraživati i unapređivati praksu stručnih djelatnika vrtića, u smjeru razvoja refleksivne prakse. Naš vrtić je istaknuo načela na temelju kojih zasniva rad:

* Visoka kvaliteta odgoja i obrazovanja- rad na osposobljavanju i usavršavanju stručnih djelatnika uz pomoć stručnog tima vrtića
* Zajednička (timska) promišljanja i evaluacija
* Uključenost svakog djeteta u odgojno-obrazovni sustav- provodimo inkluziju djece s teškoćama u razvoju
* Poštivanje ljudskih prava i prava djece- svako dijete gledamo kao pojedinca sa specifičnim interesima i potrebama
* Demokratičnost- odluke donosimo na demokratski način te nastojimo uključiti roditelje u rad vrtića na način da ih uvažimo kao ravnopravne partnere čije ideje, prijedloge i mišljenja saslušamo i uvažavamo
* Pedagoški pluralizam- u radu s djecom i roditeljima primjenjujemo različite pedagoške prakse kako bismo podignuli razinu kvalitete odgojno-obrazovnog rada
* Poticajno prostorno-materijalno okruženje
  1. **Vrijednosti**

Vrijednosti predstavljaju stalni orijentir za ostvarivanje odgojno-obrazovnih ciljeva. Nacionalni kurikulum za rani i predškolski odgoj i obrazovanje promiče planiranje i djelovanje odgoja i obrazovanja utemeljenog na vrijednostima koje bi iz perspektive povijesti, kulture, suvremenih događaja i projekcija budućnosti trebale unaprjeđivati intelektualni, društveni, moralni, duhovni i motorički razvoj zemlje, a to su:

* Znanje
* Identitet
* Humanizam i tolerancija
* Odgovornost
* Autonomija
* Kreativnost

Naš vrtić je naglasio rad na sljedećim vrijednostima:

* Razvijanje pozitivne slike o sebi
* Razvijanje svijesti o vlastitim pravima i odgovornostima
* Razvijanje vještina suradničkog učenja
* Poticanje na intelektualnu znatiželju i istraživanje
* Unapređivanje komunikacije potičući djecu na izražavanje ideja i stavova
* Razvijanje tolerancije prema različitostima
  1. **Ciljevi**

Ciljevi Nacionalnog kurikuluma za rani i predškolski odgoj su:

1. Osiguravanje dobrobiti za dijete i to osobnu, emocionalnu, tjelesnu, obrazovnu i socijalnu dobrobit djeteta
2. Cjelovit razvoj, odgoj i učenje djeteta te razvoj kompetencija i to komunikaciju na materinskom jeziku, komunikaciju na stranim jezicima, matematičku kompetenciju i osnovne kompetencije u prirodoslovlju, digitalnu kompetenciju, učiti kako učiti, socijalnu i građansku kompetenciju, inicijativnost i poduzetnost te kulturnu svijest i izražavanje
3. **PROGRAMI**

**3.1.Redoviti programi**

Redoviti program se provodi u Dječjem vrtiću “Maruškica“ .

Programi i organizacija rada u našem vrtiću temelje se na razvojno-primjerenom kurikulumu usmjerenom na dijete i humanističkoj koncepciji razvoja predškolskog odgoja, što znači:

• pažljivo i bogato strukturirano okruženje i poticajna materijalna sredina koja doprinosi razvoju dječjeg učenja, kreativnosti i stvaralaštvu

• poznavanju zakonitosti rasta i razvoja djeteta u skladu s čim stručni djelatnici planiraju svoj rad

• učenje je interaktivan proces koji uključuje djecu, odrasle, kao i čitavo društveno okruženje

• poticanje partnerskog odnosa sa roditeljima kao najvišeg oblika suradnje u ostvarivanju zajedničkog cilja – optimalnog razvoja djeteta

• poticanje tolerancije prema različitostima i uvažavanje prava sve djece (poticati uključivanje i socijalizaciju djece sa teškoćama u razvoju u život i rad ustanove)

• kontinuirano stručno usavršavanje kao potreba podizanja stručne kompetencije za rad i stjecanje novih znanja, vještina i sposobnosti potrebnih za primjenu suvremenih oblika rada sa djecom predškolske dobi

**3.1.1. Ciljevi redovitih programa**

Stvaranje uvjeta za potpun i skladan razvoj djetetove osobnosti, doprinos kvaliteti njegova odrastanja i, posredno, kvaliteti njegova obiteljskoga života te osiguravanje takvih uvjeta koji jamče razvoj svih sposobnosti svakoga djeteta i osiguravaju jednake mogućnosti svoj djeci kroz

• zadovoljavanje specifičnih komunikacijskih, razvojnih i obrazovnih potreba djeteta

• osmišljavanje aktivnosti u kojima će dijete moći iskazivati svoje potencijale

**3.1.2. Namjena programa**

Dječji vrtić „Maruškica“ (u daljnjem tekstu Vrtić) je javna ustanova koja provodi djelatnost predškolskog odgoja namijenjenu od 3. godine do polaska u školu.

U Vrtiću se provode programi njege, odgoja, obrazovanja, zdravstvene zaštite, prehrane i socijalne skrbi djece predškolske dobi koji su prilagođeni razvojnim potrebama djece te njihovim mogućnostima.

Program Dječjeg vrtića „Maruškica“ za pedagošku godinu 2021./2022. realizirati će se kroz

* Redoviti cjelodnevni 10-satni program (od 6:30h – 16:30h)
* Poseban-skraćeni program predškole (od 09:00h-11:00h)

Redoviti programi vrtića provode se u vremenu od 06.30 do 16,30 sati. Ekonomska cijena programa iznosi 700 kn, tj. 1.800,00 kn, nižu cijenu plaćanja roditelji mogu ostvariti donošenjem dokumentacije prema Odluci o utvrđivanju mjerila za sudjelovanje roditelja u cijeni troškova smještaja i ostvarivanja programa Dječjeg vrtića „Maruškica“. Poseban, skraćeni i obavezni program predškole je besplatan za sve sudionike.

**3.1.3.Nositelji programa**

Na realizaciji odgojno obrazovnog dijela redovitih programa zaposleno je 4 odgojitelja, te stručni suradnici: pedagog i zdravstvena voditeljica.

**Naziv programa, specifičnosti i nositelji**

|  |  |  |  |  |  |  |
| --- | --- | --- | --- | --- | --- | --- |
| SKUPINA | BROJ DJECE | PROGRAM-  RADNO VRIJEME | POČETAK RADA | ZAVRŠETAK RADA | ODGOJITELJI | STRUČNA SPREMA |
| ZVJEZDICE | 18 | 10-satni  6.30-16.30 | 1.9.  2021. | 31.8.  2022. | Katarina Ražov | VŠS |
| Ana Gospić | VŠS |
| SOVICE | 25 | 10-satni  6.30-16.30 | 1.9.  2021. | 31.8.  2022. | Lucija Jurić | VŠS |
| Antonija Brkić | VŠS |

**3.1.4. Način realizacije**

Integrirani i razvojni kurikulum podrazumijeva paralelno odvijanje mnoštva aktivnosti djece, stimulativno materijalno okruženje koje potiče na istraživanja i stjecanje znanja.

Bitni aspekti rada su:

- stvaranje poticajnog okruženja

- individualizirani pristup

- poticanje i stvaranje uvjeta za dječje aktivnosti

- dokumentiranje procesa učenja djece

- refleksije sa djecom i stručnjacima

- predlaganje novih mogućnosti za igru, stvaranje, promatranje, otkrivanje, traženje i učenje novih rješenja

- usmjeravanje na važnost i zdravstveno-preventivni potencijal tjelesnog vježbanja od najranije dobi, u cilju poticanja cjelokupnog psihofizičkog razvoja djeteta i razvijanja zdravih navika.

**3.1.5. Vremenik aktivnosti**

Na nivou Vrtića zajednički smo odredili prijedlog aktivnosti kroz godinu koje odgojitelji nadopunjuju individualnom kreativnošću, interesima djece i temama koje se nametnu kao aktualne kroz godinu, a koje odgojitelji razrađuju kroz tromjesečne, tjedne i dnevne planove.

|  |  |
| --- | --- |
| **PLANIRANE AKTIVNOSTI** | |
| MJESEC  RUJAN | * Adaptacija na vrtić-sklop aktivnosti za olakšavanje prilagodbe na dječji vrtić * Teme vezane uz godišnje doba: Jesen * Informativni i edukativni roditeljski sastanci na odabranu temu |
| MJESEC  LISTOPAD | * Dani kruha: sklopovi aktivnosti * Posjet obližnjoj pekari * Dječji tjedan: sklopovi aktivnosti * Sklopovi aktivnosti vezane uz trenutni projekt * Mjesec knjige- posjet Bibliobusu * Posjet stomatologu-već uobičajeni sklop aktivnosti dječjeg vrtića |
| MJESEC STUDENI | * 01.11. Svi Sveti * Obilježavanje Dana stradavanja Škabrnje - simbolično paljenje svijeća * Posjet putujućeg kazališta dječjem vrtiću (predstava po dogovoru) * Sklopovi aktivnosti vezani uz odabrani projekt * Informativni i edukativni roditeljski sastanci na odabranu temu |
| MJESEC PROSINC/  SIJEČANJ | * Obilježavanje Sv.Nikole 06.12.-posjet Sv.Nikole vrtiću i darivanje djece * Obilježavanje Sv.Lucije 13.12. * Aktivnosti vezane uz Božićne blagdane * Kreativne radionice za djecu i roditelje * Posjet KLZ * Sklopovi aktivnosti vezane uz godišnje doba Zimu |
| MJESEC VELJAČA | * Proslava Dana zaljubljenih- Valentinovo * Sklopovi aktivnosti vezane uz maskenbal * Sklopovi aktivnosti za stvaranje pozitivne slike o sebi te prihvaćanje različitosti * Sklopovi aktivnosti vezane uz odabrani projekt |
| MJESEC OŽUJAK/TRAVANJ | * Prvi dan proljeća- aktivnosti vezane uz godišnje doba proljeće * Dan očeva * Dani otvorenih vrata – Dan Vrtića (3.3.) kreativne radionica za djecu i roditelje, izložba dječjih radova, mala svečanost za djecu koja žele sudjelovati, lutkarska predstava od strane odgojitelja za djecu * Aktivnosti vezane uz uskršnje običaje * Aktivnosti vezane za Dan planete Zemlja * Aktivnosti vezane uz odabrani projekt * Informativni i edukativni roditeljski sastanci na odabranu temu * Odlasci na igralište: atletika i nogomet |
| MJESEC SVIBANJ/LIPANJ | * Jednodnevni izlet * Posjet OŠ Vladimir Nazor i budućoj učiteljici predškolaca * Dječja olimpijada vrtića Zadarske županije * Županijsko nogometno prvenstvo vrtića * Dan obitelji * Majčin dan * Informativni roditeljski sastanci na odabranu temu |
| MJESEC SRPANJ/  KOLOVOZ | * Sklopovi aktivnosti vezane za ljeto, more i ljetne plodove * Zaštitimo se od sunca, preventivne mjere zaštite i samozaštite |

**3.1.6. Način vrednovanja**

Odgojitelji će svoju valorizaciju i samovrednovanje provedenih aktivnosti bilježiti :

* tromjesečno u knjigu pedagoške dokumentacije i na temelju snimki, foto i video dokumentacije u mape odgojitelja (izrada dječje slikovnice na neku temu, crtež, primjer radnog listića)
* timski sastanci (izmjena iskustava i materijala između odgojitelja, pomoć ravnatelja i stručnog suradnika)
* zajedničko vrednovanje tromjesečnog razdoblja provest ćemo zajednički na Odgojiteljskom vijeću preko rasprave i listića za vrednovanje
* kroz razvojne mape djeteta

**3.2. Kraći program pripreme za školu**

**3.2.1. Ciljevi programa**

Osigurati okružje u kojem će djeca najviše moguće razviti svoje potencijale, zadovoljiti svoje aktualne interese i time steći znanja, vještine i navike koje će mu omogućiti uspješno usvajanje predmatematičkih i predčitalačkih vještina po različitim područjima razvoja.

**3.2.2. Namjena programa**

Program je namijenjen svoj djeci godinu dana pred polazak u školu. Program će se provoditi u popodnevnim satima. Priprema za školu provodi se i u redovnom programu starije skupine.

**3.2.3. Nositelji programa**

Na realizaciji odgojno obrazovnog dijela kraćeg programa pripreme za školu nositelj je odgojiteljica i ravnateljica M.B.Ž. u suradnji sa stručnim suradnicima.

**3.2.4. Način realizacije**

Kraći program predškole provodit će se u popodnevnim satima **(9:00-11:00h);** 2 sata dnevno u razdoblju od **1.listopada 2021. god. do 31.svibnja 2022.god.**

Program je za sudionike besplatan. Radi samo troje djece u toj skupini oni će se integrirati u redovitu Stariju vrtićku skupinu.

**Naziv programa, specifičnosti, vremenik i nositelji**

|  |  |  |  |  |  |  |
| --- | --- | --- | --- | --- | --- | --- |
| SKUPINA | BROJ DJECE | PROGRAM-  RADNO  VRIJEME | POČETAK RADA | ZAVRŠETAK RADA | ODGOJITELJI | STRUČNA SPREMA |
| PČELICE | 3 | 2-satni  9:00-11:00 | 1.10.  2021. | 31.5.  2022. | Marijana Bušljeta  Žilić | VŠS |

Bitni aspekti rada su:

* Razvijati grubu motoriku
* Razvijati finu motoriku
* Poticati kognitivni razvoj djeteta
* Poticati emocionalni razvoj djeteta
* Poticati brigu o sebi
* Poticati socijalni razvoj djeteta predškolske dobi
* Poticati govorno-jezičnu zrelost djeteta
* Poticati komunikacijsku zrelost djeteta
* Poticati razvoj predvještina čitanja i pisanja
* Poticati stvaralačko-izražajne mogućnosti djeteta /likovne, glazbene, dramsko-scenske, jezične

**3.2.5. Način vrednovanja**

U suradnji s stručnim suradnikom-pedagogom provest će se zajedničko vrednovanje razdoblja provedbe programa putem zajedničkih sastanaka, rasprave i listića za vrednovanje.

# OSIGURANJE KVALITETE,DOKUMENTIRANJE I VREDNOVANJE

Pod osiguranje kvalitete podrazumijevamo vrednovanje našeg odgojno-obrazovnog rada je vrlo složen proces. Razlikujemo unutarnji i vanjski sustav vrednovanja. Unutarnji podrazumijeva vrednovanje od strane dionika koji su direktno ili indirektno uključeni u odgojno obrazovni proces, a vanjsko vrednovanje provode čimbenici izvan ustanove(NCVVO,MZO,AZOO i neki drugi stručni pojedinci ili ustanove). Smatramo da se kvaliteta može najbolje osigurati kombinacijom ova dva sustava.

Vrednovanje unutar ustanove provodit ćemo od strane ravnatelja, stručnog suradnika i odgojitelja, na osnovu timskog planiranja i evaluacija procesa i rezultata. Na sastancima stručnih aktiva te odgojiteljskim vijećima, putem samorefleksija i zajedničkih refleksija, koristeći materijale nastale u neposrednom radu s djecom( audio i video zapisi, fotografije, dječji likovni radovi, razvojne mape, skale procjene, ankete i dr.), vrednovat ćemo postignuća u odgojno obrazovnom radu.

Pod dokumentiranjem podrazumijevamo sustavno prikupljanje dokumentacije koja pospješuje razumijevanje aktivnosti i ponašanja djeteta, tako pružajući sveobuhvatnu podršku njegovom razvoju. Različiti su oblici i namjena dokumentiranja, od kojih u našoj ustanovi najčešće koristimo:

- Slike i crteže djece

- Dramske izričaje

- Fotografije

- Audio i video zapise

- Anegdotske bilješke

- Razvojne mape

- Skale procjene

Odgojitelji će voditi propisanu pedagošku dokumentaciju koja je ujedno materijal za vrednovanje. Na kraju pedagoške godine svi odgojno-obrazovni radnici pisat će izvještaj o radu koji će obraditi stručni tim vrtića.

Kvaliteta se u odgojno-obrazovnoj ustanovi temelji na osposobljenosti svih čimbenika odgojno-obrazovnog procesa za stalnu i kvalitetnu procjenu, razmjeni znanja i iskustva svih sudionika procesa te usmjerenosti ka trajnom unapređivanju procesa.

# BITNI ZADACI ODGOJNO-OBRAZOVNOG RADA NA NIVOU USTANOVE

Nastavak unaprjeđenja i oblikovanja poticajnog materijalnog i socijalnog i vremenskog okruženja prostora skupina te realizacija oblikovanja zajedničkih prostorija u funkciji igre i učenja djece. Primjena suvremenih procesa učenja djece, poticanje suradnje, timskog rada i kvalitete interakcije na svim razinama.

* prostor soba strukturirati i mijenjati tijekom godine na način da je transparentan i omogućuje različite oblike grupiranja djece, druženja, osamljivanje, različite interakcije i komunikacije
* obogaćivanje centara kvantitetom i kvalitetom materijala planiranim i izrađenim suradnji s djecom
* stvaranje suradničkog ozračja u odgojno-obrazovnoj ustanovi i uspostavljanje partnerskih odnosa između svih sudionika odgojno-obrazovnih procesa
* osposobljavanje i osvještavanje za bolje slušanje i razumijevanje djece i bliskije povezivanje s njima
* nastavak projektnih metoda rada s djecom (pokretanje projekata prema interesu djeteta)
  1. **Vanjski prostor u funkciji integriranog učenja, poticanje razvoja motoričkih sposobnosti i navika zdravog načina života.**

svakodnevno promišljati i osigurati različite materijale i igre na vanjskom prostoru sa ciljem raznovrsnijeg istraživanja, izražavanja i konstruiranja

* svakodnevno dogovarati, planirati i provoditi različite sportske aktivnosti na vanjskom prostoru i dvorani
* šetnje u bližu okolicu vrtića
  1. **Praćenje, dokumentiranje i individualno planiranje kao bitan segment rada odgojitelja**
* razvoj različitih tehnika praćenja i dokumentiranja aktivnosti djece i odgojnog procesa u cilju razumijevanja djeteta
* timska planiranja/refleksije na punktovima u svrhu dogovaranja daljnjih smjernica rada i pokretanja projekata
* prezentacija rada skupina i procesa učenja djece kroz dokumentaciju u zajedničkim prostorijama
  1. **Obogaćeni rad s predškolcima**
* planiranje materijala i aktivnosti koje omogućavaju nesmetanu komunikaciju s vršnjacima i odraslima (prakticirati i poticati rasprave, razgovore, diskusije, razmjene znanja), te međudjelovanje sa sadržajima učenja i potiču razvoj kompetencija potrebnih za uspješan prelazak u osnovnu školu (predmatematičkih i predčitalačkih vještina, motoričkih sposobnosti, komunikacijskih vještina, samostalnost i sl.)
  1. **Zadaće na nivou ustanove u kontinuitetu**
* razvijanje ekološke svijesti kod djece
* obogaćivanje odgojno-obrazovnih procesa blagdanima, proslavama, svečanostima, posjetima i izletima
* očuvanje kulturne baštine
* poticanje, uvažavanje i prihvaćanje različitosti kroz svakodnevni život s djecom s teškoćama u razvoju u vrtiću

|  |  |
| --- | --- |
| **Mjesec** | **Obilježavanje** |
| **Rujan** | **Hrvatski Olimpijski dan 10.09.**  **Dani grožđa**  **Prvi dan jeseni 23.9.**  **Dan policije 29.09.** |
| **Listopad** | **Dječji tjedan 05. - 09.10.**  **Svjetski dan zaštite životinja 4.10.**  **Dan zahvalnosti za plodove zemlje 10.10.**  **Svjetski dan pješačenja 15.10.**  **Svjetski dan hrane 16.10.**  **Dan jabuka 20.10.**  **Dan kruha 17.10.**  **Svjetski dan štednje 31.10.**  **Mjesec hrvatske knjige** |
| **Studeni** | **Posjet kazalištu lutaka** |
| **Prosinac** | **Sv. Nikola**  **Sv. Lucija**  **Prosinačke svečanosti**  **dolazak**  **Djeda Mraza**  **Božićna druženja** |
| **Siječanj** | **Međunarodni dan zagrljaja 21.1.** |
| **Veljača** | **Valentinovo 14.02.** |
| **Ožujak** | **Maškare**  **Tjedan mozga**  **Dan očeva 19.3.**  **Prvi dan proljeća 21.3.**  **Dan voda 22.3.**  **Svjetski dan kazališta 27.3.** |
| **Travanj** | **USKRS**  **Dan planeta Zemlje**  **SVJETSKI DAN PLESA 29.04** |
| **Svibanj** | **Dan Sunca 3.5.**  **Dan vatrogasaca 4.5.**  **MAJČIN DAN 10.5.**  **Dan obitelji 15.5.** |



­­­­­­­­­­­­­­­­­­­­­­­­­­­­­